Joana Maria Salas, una nova centenària llorencina | card.cat\nPublicat el 16 de gener de 2021 per Josep Cortès\nAvui, na Joana Maria Salas Bauzà, «de sa Central» compleix 100 anys i s’afegeix a la ja llarga llista de centenaris llorencins que la varen precedir: Francesca Sansó Planisi «Coll» (1944), Francesca «de Son Violí» (1981), Isabel Vaquer «Corema» (1987), Pere Antoni Galmés «de Son Berga» (1991), Pere Antoni Sanxo «Pisca» (1992), Àngela Riera Llinàs (2000), Catalina Genovart Riera «Garrida» (2012), Catalina Massanet Sanxo «Petita» (2013), Aina Soler Femenias «Molinera» (2014), Margalida Sanxo Ginard «Garriguera» (2015), Isabel Servera Riera «Busca» (2016) i Isabel Sanxo Salas «Pisca» (2019). Cal observar que d’aquestes tretze persones, onze són dones.\nNa Joana Maria em rep a caseva, amb les seves filles Úrsula i Joana, que sovint li han de repetir les meves preguntes perquè no està avesada a sentir veus externes i, entre la mascareta i un poc sorda que ha tornada, li costa entendre les meves paraules. Conserva una prodigiosa memòria i, sortosament, molta xerrera, cosa que un entrevistador ocasional com jo sempre agraeix.\nNo calia demanar-li quin dia va néixer, per raons evidents, però em proporciona una curiositat: el mateix dia en què va arribar el primer tren al poble, poc abans de la seva inauguració oficial, el 29 de març. Això es diu néixer en una data ben assenyalada! Va anar a escola a ca ses Monges, amb sor Francesca, però durant poc temps, perquè els seus pares la varen haver de llevar per fer de teta, durant la República. Als 23 anys es va casar amb en Joan Santandreu, que aleshores portava sa Central amb els seus dos germans Pedro –que era el major i el qui duia el pes del negoci– i Miquel –a qui anys més tard en Joan li compraria la part–, i tengueren tres filles: n’Antònia, n’Úrsula i na Joana, que juntament amb en Pedro, fill de la primera dona d’en Joan, conformen la seva parentela més propera. Quan li deman que és el que considera més important durant la seva llarga vida no ho dubta ni un segon: la família, avui integrada també per néts i renéts.\nEl seu marit era una persona molt activa i manyosa, que tant es cuidava de sa Central, com de les terres i el cinema. Per això, quan es va casar, ella s’encarregava de la casa, les filles, el jardí, els animals –gallines, conills, dos porcs i, adesiara, ànneres–, la cuina… Li agradaven molt les plantes i tenia un jardí preciós, amb tarongers avui també centenaris i una font amb brollador. Fins fa poc encara feia el dinar, i continuaria fent-lo si les seves filles li ho permetessin.\nDel cinema Ideal recorda que el va construir en «Gananci», d’Artà i que al començament les pel·lícules encara eren mudes. Un tal Ramon, de Palma, portava el projector i també feien espectacles musicals i alguna obra de teatre; les entrades valien 10 reials, equivalents a 15 cèntims d’euro. El tancaren alguns anys després d’inaugurar la sala Rigal, on avui hi ha l’Espai36.\nLi deman quan ho va passar més malament, durant la Guerra o durant la torrentada. Em contesta que durant la Guerra se’n varen haver d’anar cap a la banda de Balafi i que va veure caure algunes bombes de ben aprop, que l’assustaren, però reconeix que durant la darrera torrentada es va veure més estreta, amb les dues filles Úrsula i Joana dins la casa però totes tres a sales diferents i l’aigua que les arribava fins partdamunt la cintura.\nLes filles es lamenten que per mor de la pandèmia no podran fer-li una festa com els agradaria, però hi cerquen la part positiva: ja l’hi faran a l’estiu o en complir els cent un! Per compensar-ho, la família li ha fet un calendari preciós, amb retrats del fills, néts i renéts i, remarcades en color blau, les dates dels aniversaris de tots ells.\nQue en pugui complir molts més!\nAquest article s'ha catalogat com a Entrevistes, Gent Gran, Sant Llorenç per Josep Cortès. Afegeix a les adreces d'interès l'enllaç.\n2 pensaments a “Joana Maria Salas, una nova centenària llorencina”\nToni Lluis Servera el 16 de gener de 2021 a les 15:55 ha dit:\nGràcies de part de tota la família, ha sigut i éss una lluitadora. Desitjam poder-la disfrutar de molts d,anys encara.\nJosep Cortès el 16 de gener de 2021 a les 16:33 ha dit:\nDe res, ha estat un plaer


Oferim una proposta d’educació emocional als casals d’estiu - Dipsalut\nImatge de l'obra "El sac de les emocions". Autoria: Companyia la Bleda\nEl recurs, titulat «Esquitxa emocions amb la Bleda», consta de deu vídeos i una obra de teatre (que es durà a terme al lloc on es desenvolupi cada casal) pensats per abordar la identificació, el reconeixement i la gestió de les emocions, tant les pròpies com les dels altres, a fi de poder regular-les de manera adequada i assolir un bon equilibri emocional. El fil conductor és la pallassa Bleda, que, en clau d'humor, ens trasllada a diferents situacions i estats d’ànim.\nLa proposta pedagògica inclou una formació inicial per als monitores i monitors, en la qual se’ls donarà pautes i recursos pràctics per desenvolupar-la i per poder acompanyar emocionalment els infants en el context actual de crisi per la COVID-19.\nTambé incorpora sessions per a les famílies amb l’objectiu d’implicar-les en el projecte, ja que tenen un paper protagonista i fonamental en l’educació emocional dels infants. En aquestes sessions —conduïdes per professionals expertes del programa de Dipsalut «Sigues tu», concretament de la branca dirigida a les famílies— es compartiran recursos, eines i activitats útils per ajudar a entendre i gestionar les emocions pròpies i les dels fills. L’objectiu és crear un espai d’acollida i confiança on puguin compartir el que s’ha viscut els darrers mesos, com s’ha viscut i el significat que se li dona.\nTornada a les aules amb el programa «Sigues tu. Eines i actius per a la salut»\nEl programa «Sigues tu» es duu a terme als centres educatius de la demarcació de Girona: a infantil, primària, ESO i també dins de programes de formació i inserció als centres d’adults. Té com a objectiu promoure estils de vida saludables i respectuosos amb l’entorn a través de l’estratègia d’entrenar en les habilitats per a la vida, promoure una visió comunitària i ajustar-se als objectius de desenvolupament sostenible. Busca fer-ho de forma coordinada amb altres agents del territori i donant eines tant al personal docent com a les famílies per avançar en la mateixa direcció.


Inici » Baròmetre europeu sobre la venda de llibres electrònics. La cosa va amb nosaltres o no? » Afegeix un nou comentari\nBaròmetre europeu sobre la venda de llibres electrònics. La cosa va amb nosaltres o no?\nEnviat per nuvibo el Dc, 16/01/2019 - 08:50\nWischenbart, Rüdiger. European e-book barometer [en línia]: a report on e-book sales in Germany, Italy, the Netherlands and Spain. [Wien: Rüdiger Wischenbart Content & Consulting], 2018. 25 p. [Consulta: 11 gen. 2019].\nFa uns anys, el conte de por que estava més de moda entre els professionals del sector era la rondalla del llibre digital. En aquesta història, el món literari estava amenaçat per l’ombra negra, allargada i prima del cosí malvat del llibre físic: el llibre digital. Tot començava en el moment que, a casa, algun amant dels llibres obria un regal curiós. «Així no carregaràs el Montecristo al metro!», deia el responsable de l’obsequi, mentre el protagonista desembolicava la caixa d’un e-reader. «Fins i tot els podràs descarregar gratis! Què és això de pagar vint pavos per un llibre?», deia després. El relat que venia a continuació passava per convertir aquest lector en un ciber-pirata consumidor de llibre digital, carregant pendrives i discs durs amb l’obra completa de Dumas, llibreries tancades i editorials ficant paletades de paper dins la llar de foc.\nCom les millors llegendes urbanes, ningú sabia qui era l’autor d’aquesta història, i ningú la defensava, però tothom la tenia al cap.\nLa realitat, em sembla que ho podem dir, ha estat bastant diferent. El llibre digital ha arribat i s’està implementant a la nostra societat, però no d’una manera substitutiva ni fagocitant el llibre en paper. El llibre digital sembla que ha trobat el seu nínxol i que, dins d’aquest, anirà creixent amb el temps.\nPerò quin és aquest nínxol i com està responent al fenomen del llibre digital? Què està passant fora del nostre país? Tot això queda respost al baròmetre que ha publicat Rüdiger Wischenbart, l’European e-book barometer.\nAquest informe s’ha elaborat gràcies a la col·laboració entre diferents distribuïdors de llibre digital europeu, cadascun aportant les dades extretes de la seva experiència de venda als seus respectius països. Així, trobarem dades de Bookwire (Alemanya i Espanya), Edigita (Itàlia), CB (Països Baixos).\nLes dades d’Espanya les aporta Bookwire, tot i que es menciona Libranda com un dels partners del projecte, no apareix com a facilitador de les dades. Aquest punt s’hauria d’investigar més a fons, ja que Libranda ha estat el distribuïdor majoritari de llibre digital a minoristes al país fins a l’entrada de Bookwire en escena, per la qual cosa les seves dades serien molt profitoses per tal d’analitzar l’estat del llibre digital a Espanya. De fet, les dades dels altres països europeus, mostren xifres dels anys 2016 a 2018, però en el nostre cas, només podem veure els resultats de l’any 2017. Per últim, cal afegir que a les dades espanyoles se sumen les vendes dels llibres digitals venuts a l’Amèrica Llatina.\nProcedim a desgranar una mica els resultats de l’informe:\nEl primer que salta a la vista quan mirem les gràfiques de vendes de llibres digitals respecte al total de llibres venuts és que a tots els països ens trobem amb el mateix: els llibres digitals representen una minoria de les vendes de llibres, entorn del 7 % - 8 %, però les seves vendes són estables i van en augment.\nA tots els països veiem que hi ha un fenomen estacional d’increment de vendes. Aquest fet succeeix a l’estiu, i arriba a duplicar les vendes d’aquest tipus de llibres, passant d’un estable 6 % durant tot l’any a uns pics de fins al 13 % durant el mes d’agost. A Espanya, durant l’any 2017, també observem aquesta tendència, tot i que el pic el trobem al novembre, en plena campanya de Nadal, i no a l’estiu.\nSi mirem les gràfiques de vendes segons el preu de l’e-book, destaquen diferències més concretes entre els altres països: a Itàlia i Alemanya trobem un gran nombre de vendes de llibres digitals de preus molt baixos, entre 0,01 € i 2 €, segurament llibres autoeditats en la seva majoria, mentre que a Espanya i als Països Baixos aquesta tendència no s’observa.\nA partir d’aquí, les diferències es van estenent entre les zones analitzades, mostrant cadascuna les seves particularitats. Pel que fa a Espanya, el cas que més ens interessa, trobem que les vendes es concentren al voltant de la franja d’entre els 4 € i els 8,99 €, però a partir d’aquí, les vendes baixen dràsticament. A partir dels 10,99 €, les vendes són gairebé inexistents.\nCal mencionar el cas dels Països Baixos: allà, els lectors de llibres digitals acostumen a entendre que un llibre digital amb un contingut literari prou sucós, mereix valdre més d’11 €. De fet, la seva regla d’or al moment de posar preu a un llibre digital és: posa un preu de 10 € per a gairebé tot el catàleg, afegeix uns pocs títols a 7 o 8 €, i no dubtis a demanar 13 € per la teva aposta literària.\nMalgrat això, trobem que Espanya és el país on el preu mitjà del llibre digital és més elevat, i els Països Baixos és el mercat amb preus més assequibles.\nPotser una de les dades que ens interessarien més seria la de desgranar a quin tipus de plataforma s’estan realitzant les vendes d’aquests llibres digitals: llibreries independents, cadenes de llibreries, grans plataformes de venda... Malgrat tot, aquesta estadística està costant una mica d’extreure. Però l’experiència personal i professional em diu que les petites i mitjanes llibreries representen un dels canals minoritaris en aquest tipus de vendes.\nMoltes de les llibreries amb les quals parlem a Libelista ens diuen que els lectors de llibres digitals «no són el seu tipus de client». Però coneixem vertaderament el lector digital?\nEn el meu dia a dia a Libelista, acostumo a interactuar constantment amb lectors digitals, així que aprofitaré per intentar fer un perfil d’aquest tipus de client: aquest es correspondria amb persones de més de 65 anys, amb ganes de seguir llegint, però còmodament, i amb voluntat d’actualitzar els seus coneixements tecnològics.\nD’entrada em va sorprendre trobar-me amb persones d’edats avançades trucant (fins i tot desplaçant-se cap a l’oficina!) per aconseguir descarregar-se el llibre al seu lector. No és un procés gens senzill, i molts cops ens passem hores intentant cercar el pas on hi ha el problema!\nDesprés de parlar amb ells, em queda molt clar el motiu d’aquesta tenacitat: gràcies a la comoditat dels dispositius lectors, que poden modificar la tipografia i, sobretot, que no pesen, aquesta és l’única manera que tenen molts usuaris de seguir llegint. Com és més que probable que sigueu tots uns lectors apassionats, penseu-ho bé: no veuríeu amb uns altres ulls aquest regal si no poguéssiu gaudir d’un llibre en paper?\nA més, en els últims temps estem presenciant l’aparició de nous formats de lectura i creació narrativa (audiollibres, escriptura col·laborativa, crowdfunding...), cadascun adreçat a un tipus de lector amb unes preferències i necessitats diferents. Fins ara, els usuaris de llibres digitals i aquests altres formats han acabat parant únicament a les grans plataformes de venda digital, prescindint de les llibreries. Com a llibreters, no hauríem de fer arribar la nostra tasca a tot el públic lector?\nClar, l’accés a poder oferir llibres digitals i altres formats de lectura passa per incorporar tecnologies, coneixements i, segurament, un increment en hores i en inversió econòmica en els nostres projectes, ja estirats i més que retallats; però sempre hi ha alternatives. Només cal assessorar-se amb especialistes, dialogar amb els altres agents del sector i, sobretot, col·laborar entre tots.\nPerò aquesta acció no s’ha d’emprendre només a les llibreries. Editors i autors han de ser conscients d’aquest nou canal de venda i de les seves particularitats, i potser afavorir que els seus llibres (siguin en el format que siguin), arribin als seus lectors també a través de les llibreries independents, més que necessàries al sector literari.\nA més, els lectors i potencials compradors de llibres digitals hem de fer un exercici d’acceptació i ampliar les mires: s’ha de dissociar el preu d’un contingut del seu contenidor. Pel fet que un llibre digital no tingui un suport físic no hem d’esperar que el seu valor sigui gairebé res. Cauríem en el mateix error d’aquelles persones que diuen: «un llibre no pot valdre 20 pavos! Només és paper!» El contingut té un valor, i no podem menystenir-ho, ni com a llibreters ni com a lectors.\nLlibreter a Libelista


La restauració exigeix ampliar l'oferta d'oci legal per evitar el "descontrol" d'aquest cap de setmana | Lleida.com\nLa Federació Catalana d'Associacions d'Activitats de Restauració i Musicals (Fecasarm) ha reclamat "una reacció urgent" de la Generalitat que passi per la reobertura progressiva de l'oci nocturn i que s'ampliï l'horari de la restauració fins a la una després d'un cap de setmana "plagat de botellots i festes il·legals arreu de Catalunya". En un comunicat, la patronal ha advertit que la situació "caos i descontrol nocturn" ha "indignat" el sector de l'oci nocturn, que aquest cap de setmana fa 14 mesos que està tancat per la crisi sanitària. L'organització empresarial veu com a "única solució a un problema que es podria cronificar" reobrir l'oci nocturn progressivament fins a les 4 o les 5 de la matinada.\nLa Fecasarm denuncia que només a Barcelona, en dues nits s'han desallotjat més de 16.000 persones que bevien al carrer, xifra a la qual caldria afegir-hi totes les festes il·legals que s'han celebrat portes endins, "superant en molts casos l'aforament de l'habitatge fins a un 500%".\nLa patronal veu com a única alternativa que el Govern ampliï urgentment l'oferta legal i es generin "metres quadrats d'espais segurs", que facin de "mur de contenció de les activitats il·legals per combatre el caos, l'anarquia i el descontrol".\nFecasarm ha afegit que a fi i efecte de poder reactivar l'oferta nocturna, és "imprescindible" modificar el pla sectorial de l'oci nocturn recentment aprovat i que veuen "impossible de complir". Aquest pla obliga a mantenir tant a la barra com a la pista de ball una distància interpersonal de seguretat d'1,5 metres i a portar un registre manual d'assistents.


Rosalía estrena el senzill ‘A Palé’ • Ràdio Capital de l'Empordà\nRosalía estrena el senzill ‘A Palé’\nLa cantant Rosalía ha publicat ‘A Palé‘, un nou tema de trap que va anunciar ahir a través d’Instagram amb un fragment del videoclip. La cançó ja es troba disponible en totes les plataformes des de les 18.00 hores, tal com ha anunciat en les seves xarxes socials.\nEn el vídeo l’artista mostra el seu estil musical més urbà i apareix amb dents d’or i amb una entrecella semblant a la que portava Frida Kahlo. D’aquesta manera, Rosalía ha tornat a sorprendre els seus fans per la seva caracterització, el seu domini de diversos gèneres musicals i per les escenes que apareixen en el videoclip.\nRosalía ha comptat amb la col·laboració en producció d’El Guincho i de Frank Dukes. A més, el vídeo consta d’una coreografia creada per l’artista i tot apunta a un nou èxit, ja que ja hi havia milers de persones esperant la cançó en el seu canal de YouTube.\nA PALÉ is out ya en todas las plataformas LINK EN LA BIO\nL’entrada Rosalía estrena el senzill ‘A Palé’ ha aparegut primer a Primera Fila.\nArticle anteriorConsulta els actes de Tsunami Democràtic al Baix Empordà la jornada de reflexió\nArticle següentRed Hot Chili Peppers tornaran a Europa el 2020


Els jugadors del Barça celebrant el gol de Luis Suárez contra l’Espanyol. LLUÍS GENÉ / AFP\nBarcelonaAmb el pas dels anys, la gent seguirà parlant d’aquell derbi del 8 de juliol del 2020. El derbi en què el Barça va enviar a Segona un Espanyol que, de fet, s’hi ha posat tot sol, a la boca del llop (1-0). Però el destí va voler que el partit en què les matemàtiques ja no servien als periquitos més optimistes per somiar en la salvació fos al Camp Nou. I, ja que estarem com a mínim un any sense derbi, aquest va ser com els d’abans. Amb picabaralles, amb nervis, amb tensió. Li va faltar futbol, però un gol de Suárez va permetre al Barça continuar aspirant a la Lliga. Per a l’Espanyol hauria pogut ser pitjor, però els homes de Rufete van jugar amb el cor que els ha faltat durant els últims mesos.\nTal com encara es parla del derbi de la xavalla, quan a la temporada 1924-25 per primer cop es va jugar un Barça-Espanyol sense públic, es parlarà del derbi en què el Barça va ser l’encarregat de clavar l’últim clau del taüt que enviava l’Espanyol a Segona. Les rivalitats s’escriuen així. El barcelonisme, pacient, ha esperat molts anys per tornar el cop que va donar Raúl Tamudo el juny del 2007. I l’Espanyol haurà de demostrar, per cinquè cop, que té una afició fidel, d’aquelles que després d’un descens es posen la samarreta com si fos una cuirassa que et protegeix de les burles.\nL’equip de Rufete, després de treure la bandera blanca contra el Leganés, va decidir marxar oferint resistència. El Barça, com ja s’imaginava Setién, va trobar-se davant un rival atrinxerat. Els espais on els blaugranes havien volat en llibertat a Vila-real van convertir-se en una gàbia. I el Barça va entendre ràpidament que, en lloc de gaudir amb la pilota, caldria ser pacient. L’escenari dels últims anys del derbi, de fet. Un Barça ple d’estrelles que topa amb la resistència d’un Espanyol ple de nois que han passat per davant de l’estàtua de Dani Jarque a la Ciutat Esportiva de Sant Adrià de Besòs.\nSetién no va voler tocar gaires coses després de veure com a Vila-real el Barça es tornava a sentir intocable. Només va apostar per Rakitic en lloc de Vidal, per buscar una mica més de toc de pilota, de control, de paciència. Rufete tampoc va amagar les cartes, un 5-4-1 en què Pol Lozano, tot cames, acompanyava Raúl de Tomás quan hi havia opcions d’iniciar una contra. I en una, l’extrem vallesà va estar a punt de batre Ter Stegen. El derbi podia convertir-se en un suplici per als aficionats blanc-i-blaus, però els jugadors, per un cop, van saber patir sobre la gespa units, tal com ho han fet els seus aficionats durant tota la temporada a la graderia. La solidaritat dels esforços defensius visitants va anar esborrant la rialla d’un Barça que sabia que, amb paciència, acabaria rient l’últim. Només li calia un gol per seguir somiant en la Lliga i, de passada, afegir el Camp Nou a la llista d’estadis on l’Espanyol ha baixat. El vell José Zorilla de Valladolid el 1962, la Rosaleda de Màlaga el 1969, el Lluís Sitjar de Palma el 1989 i el Nuevo Sardinero de Santander aquell 1993 en què Quique Setién era el capità dels càntabres. L’últim descens fins ara d’un Espanyol que va començar a créixer amb el pas dels minuts. Just abans del descans, entre el pal i Ter Stegen van evitar el 0-1 després d’una gran cursa de Dídac Vilà i la feina d’un Marc Roca que era a tot arreu.\nSetién, conscient que calia pólvora per enderrocar el mur visitant, va fer entrar Ansu Fati al descans, sense poder imaginar que l’extrem duraria cinc minuts a la gespa. En un inici de segona part esbojarrat, típic dels derbis, Ansu va clavar els tacs a Calero i, després de consultar el VAR, Munuera Montero el va expulsar. Només dos minuts després, Pol Lozano cometia el mateix error de jovenet d’Ansu. Lluitant per una pilota, tacs a la cama de Piqué i, de nou, vermella després de consulta al VAR. Les vermelles van alterar la calma dels jugadors, amb crits i retrets, com ha passat sempre als derbis, que no deixen de ser una olla de grills en què els adults es comporten com nens. I tants nervis van beneficiar el Barça, que va trobar per fi el camí del gol gràcies al seu trident. Assistència de Griezmann a Messi, i Suárez va aprofitar el refús de Diego López per superar Kubala com a golejador al Barça i obrir el camí del triomf.\nPer darrere en el marcador, Rufete va canviar el sistema donant minuts a Darder, però la pilota era d’un Barça en què Arturo Vidal va entrar per Antoine Griezmann, que de mica en mica millora tot i que el partit de Vila-real sembla un miratge. Setién, quan les coses no funcionen, sembla dubtar. Aquell atreviment de fa pocs dies va donar pas a un Barça que fa els deures, sense ser un alumne aplicat. En lloc de donar la pilota a un Riqui que va quedar-se sense minuts, Setién va fer entrar Braithwaite per Suárez en els últims minuts d’un derbi en què l’Espanyol va marxar a Segona lluitant, tal com volia la seva gent. El Barça, en canvi, va guanyar sense engrescar, tal com voldria que fes la seva afició. L’equip blaugrana encara té deures pendents. L’Espanyol, en canvi, ja sap que ha suspès.\nFC Barcelona RCD Espanyol Derbi\nBarcelona, taller d’urbanisme


Javier Clemente ha fet 53 anys. El tècnic espanyolista ha aprofitat aquesta circumstància per expressar quins són els seus desitjos per a aquesta temporada. Pel que fa al pròxim partit de Lliga, contra el Màlaga, ha desitjat a Dely Valdés que marqui un gol, però dijous, contra el Boavista. I és que avui és, també, l'aniversari del jugador panameny. Toni Jiménez, amb febre, no s'ha entrenat, però s'espera que estigui a disposició de Clemente diumenge. Els que no jugaran contra el Màlaga, però es recuperen favorablement, són Xavi Roca i Marc Bertran. Tots dos han començat a treballar amb el grup aquesta setmana.\nL'experiència fa plantejar les coses amb senzillesa i claredat a Javier Clemente. El dia del seu cinquanta-tresè aniversari ha comparegut tranquil i somrient davant dels mitjans de comunicació. Els seus principals desitjos són clars: mantenir l'Espanyol a Primera i no perdre el bon humor. El tècnic blanc-i-blau comparteix dia d'aniversari, tot i que no d'edat, amb Dely Valdés. Clemente espera que el davanter del Màlaga, pròxim rival de l'Espanyol, podrà celebrar amb victòria i gol el seu aniversari demà contra el Boavista, en Copa de la UEFA, en comptes de fer-ho diumenge a Montjuïc.


Notícies - El film 'Stefan Zweig: adiós Europa' dóna el tret de sortida al cicle de Cinema Temàtic\nel 2/oct/17 Clara Ontañón Cultura PDF\nLa segona edició del Cicle de cinema temàtic torna a Sant Cugat aquest dilluns amb una cartellera de cinc pel·lícules que tracten de temes de debat d'actualitat. 'Stefan Zweig: adiós Europa', de la directora alemanya Maria Schrader, serà la primera del cicle que s'emetrà a les vuit del vespre a la sala Cinesa, amb un preu d'entrada de quatre euros. Els llargmetratges del cicle es podran veure el primer dilluns de cada mes d'octubre fins al febrer.\nEl programador del cicle, Àngel Comas, explica que es tracta d'un projecte molt ambiciós.\nL'objectiu del cicle de cinema temàtic és provocar a l'espectador ganes d'aprofundir en els temes que s'exposen.\nEl film 'Stefan Zweig: adiós Europa' recull els quatre últims anys de la vida de l'escriptor austríac Stefan Zweig que va haver de fugir del règim nazi i es va refugiar a l'Argentina i Brasil, per activista i jueu. El film gira al voltant de les reflexions de l'autor sobre el nazisme que s'acabarà suïcidant per la convicció que el Tercer Reich s'estendria per tot el món.\nQuan en el 1936 els llibres de Zweig van ser prohibits a Alemanya, ell ja havia escrit la major part de la seva obra i comptava amb la reputació de pensador pacifista compromès contra els nacionalismes i impulsor de les idees europeistes. De les seves obres les més conegudes són 'Maria Estuardo' i la de 'Fouché'.\nEl cicle de cinema temàtic ofereix quatre títols més: 'Under Sadnet' (2015), 'Safari' (2016), 'Kollektivet' (2016) i 'High Noon' (1952)\nLa pel·lícula està protagonitzada per Josef Harder


José Altuve Bio Wiki, Edat, Alçada, Patrimoni net, Esposa, Família, Salari, Contracte ,. - Persones Famoses A Europa\nJosé Altuve Biografia Wiki, Edat, Alçada, Patrimoni net, Família, Esposa, Salari, Contracte\nJosé Altuve Biography | wiki\nJosé Altuve és un jugador de beisbol professional veneçolà nascut el 6 de maig de 1990. Juga com a segon base dels Houston Astros a la Major League Baseball (MLB).\nTambé el 2017, Altuve va ser co-esportista de l’any de Sports Illustrated amb J. J. Watt dels Houston Texans de la NFL per ajudar a liderar els esforços de socors després de l’huracà Harvey.\nHa dirigit dues vegades l'AL en bases robades. Des de Maracay, Veneçuela, Altuve va jugar a la selecció nacional veneçolana al Mundial de Beisbol Clàssic (WBC) del 2017. El 19 d’octubre de 2019 va assolir la seva 13a carrera de postemporada a la carrera, la majoria entre el segon base.\nAltuve és un jugador de beisbol veneçolà que va néixer i va créixer a Maracay, Veneçuela. De gran, tenia interès pel beisbol i fins i tot va conèixer Salvador Pérez, el jugador de Kansas City Royals, quan tenia set anys. Els vençuts van acabar entrenant junts i alimentant el seu talent. Actualment, juga a Houston Astros amb seu a Houston, TX.\nJosé Altuve Professional career\nMentre es feia gran, Jose tenia un gran interès pel beisbol, que va assistir a 2oo6 Houston Astros’s campament de proves a Maracay amb només 16 anys. Tot i això, els exploradors de l’equip van rebutjar el seu permís per participar, pel que sembla, era massa baix i probablement havia mentit sobre la seva edat. L’endemà, amb els ànims del seu pare, Altuve va tornar al campament i va presentar el certificat de naixement.\nDesprés de mostrar les seves habilitats de joc a l’aleshores ajudant especial dels Astros, A l'Pedrique, Pedrique el va defensar a la primera oficina, convençant-los que Altuve tenia el talent i la força per acabar jugant a la lliga major.\nImmediatament va impressionar als oficials de l'equip, el club de Houston Astros va fitxar a Jos com a agent lliure sense reclutar amb una bonificació de 15.000 dòlars el 6 de març del 2007. Després de guanyar .343 la temporada 2007, Altuve es va mudar a Greeneville Astros a la Lliga Apalatxes de nivell Rookie. va colpejar un altre .284 en 40 jocs.\nVa tornar a Greeneville el 2009 i va assolir .324 amb 21 bases robades en només 45 jocs. L’exemplar rendiment de Jos li va valer un lloc a l’equip All-Star de la lliga i els honors del jugador més valuós (MVP) de l’equip. A més, el seu èxit .324 el va ascendir als Tri-City ValleyCats de la Classe A-Temporada curta Nova York-Penn League.\nA més, va jugar a Lexington Legends de la Lliga Atlàntica Sud de la classe A el 2010 abans d’incorporar-se a Lancaster JetHawks a la Lliga de Califòrnia. Va colpejar .308 amb 39 robatoris i 11 jonrones i va aconseguir .276 en ambdós equips respectivament.\nL’actuació de Jose a Lancaster el 2011 li va valer una promoció a Corpus Christi Hooks de la Classe AA Texas League. A Corpus Christi Hooks, Altuve va assolir el .361.\nJosé Altuve 2018 MLB\nSports Illustrated va classificar Altuve com el jugador número 2 de beisbol al final de la temporada 2017. El 16 de març de 2018, Altuve va establir un acord de cinc anys amb Houston Astros. Es preveu que Jos rebi 151 milions de dòlars per la seva pròrroga del contracte que s’allargaria fins a les temporades 2024. A més, inclou un salari de 6 milions de dòlars el 2018 i una opció d’equip de 6,5 milions de dòlars el 2019.\nEl 8 de juliol de 2018, Altuve va obtenir 4.849.630 vots, el màxim, i va ser seleccionat com a segon base titular de la Lliga Americana en el All-Star Game. Aquesta va ser la seva sisena selecció d'All-Star i la quarta sortida consecutiva.\nHouston Astros va guanyar l'AL West el 2018 després d'haver arrasat els Cleveland Indians en 3 partits i acabar l'any 103-59. Tot i això, Astros finalment va caure en mans dels Red Sox a l'ALCS.\nJosé Altuve 2019: 100a carrera nacional\nEl 9 d’abril de 2019, Altuve es va convertir en el 16 jugador d’Astros a assolir 100 jonrones de carrera. Jose va fugir del llançador dels New York Yankees Jonathan Loáisiga . A més, Altuve va connectar el seu segon gran slam de la carrera amb una victòria de 10 a 6 sobre els Seattle Mariners el 12 d'abril.\nA més, el talentós segon base va colpejar un altre home run contra Félix Hernández el 12 d'abril, convertint-se en el cinquè partit consecutiu amb un home run i el sisè home run en aquest període. Jose es va convertir en el primer Astro a assolir un home run en cinc partits consecutius des que la franquícia de Morgan Ensberg va registrar sis partits consecutius el 2006.\nEl 2 de juliol de 2019, Altuve es va doblar a la part superior del setè pel seu tercer de quatre èxits en una victòria de 9-8 sobre les Muntanyes Rocoses de Colorado. Altuve, el seu 142è joc de tres èxits a la carrera, va superar a Jeff Bagwell com a segon en la història d'Astros, per darrere de Craig Biggio (225).\nTambé va ser el segon partit consecutiu d'Altuve amb almenys tres èxits, una victòria per 6-1 sobre els Seattle Mariners el 30 de juny. Va assolir el seu tercer gran slam de carrera i el segon de la temporada el 14 de juliol, establint un nou novè rècord de franquícia. grand slam en una temporada.\nJosé Altuve Jersey\nAltuve juga a Houston Astros i porta el número 27 d'Astros.\nJose # 27 Astros Jersey Photo\nJosé Altuve Injury\nAl juliol de 2019, Jose va patir una lesió al genoll a la cama dreta que va afectar negativament el seu rendiment a la lliga. Immediatament els Astros van ser retirats de la American League Championship Series (ALCS), Altuve va ser operat de genoll per reparar una fractura d’avulsió de ròtula el 19 d’octubre. Va ser la primera vegada que es va inscriure a la llista de jugadors discapacitats.\nNo obstant això, després de la cirurgia, Jose va començar una tasca de rehabilitació per ajudar-lo a recuperar-se completament de la cirurgia. Després del joc de rehabilitació, Jose va començar a queixar-se de fatiga i dolor a la cama dreta, cosa que el va frenar. Tot i això, Jose es recupera completament el 2020 de la seva lesió i torna a formar part de l'equip d'Astros.\nJosé Altuve Cheating\nLa Major League Baseball va dur a terme una investigació sobre l’esquema d’enganys d’Astros i les denúncies que van provocar l’acomiadament del gerent i director general del club. A més, hi ha afirmacions poc substancials segons les quals Jose i el company curt de carrera portaven dispositius elèctrics per inclinar-los als llançaments. Aquesta afirmació d’enganys també va formar part de l’escàndol de robatoris de Houston durant la temporada 2019.\nAltuve va ser apupat pels afeccionats durant els entrenaments de primavera del 2020 contra el Tiger després que el camp el va colpejar involuntàriament. Els seus companys volien arrencar-se la samarreta, tot i que el seu company Carlos Correa afirma que acabava de fer-se un tatuatge horrible, de manera que no volia que ningú el veiés.\nJosé Altuve Age | Quants anys té José Altuve?\nAltuve té 29 anys a partir del 2019, va néixer el 6 de maig de 1990 a Maracay, Veneçuela. Celebra el seu aniversari el 6 de maig cada any. Jose farà 30 anys el maig. 6 2020.\nJosé Altuve Family\nAltuve va néixer dels dos pares a Maracay, Veneçuela, en una família relativament petita. La seva mare Lastenia Linares és de Puerto Cabello i el seu pare és Carlos Altuve. Té un germà anomenat Carlos.\nEsposa José Altuve | Amb qui està casat José Altuve?\nAltuve es va casar amb Ginnina Elizabeth Cimetta Sandoval, sovint coneguda com Nina . La parella va fer el nus el 20 de novembre de 2006 i junts són beneïts amb un fill anomenat Melanie Andrea Altuve. Melanie va néixer l'1 de novembre de 2016.\nLa parella va començar a sortir amb ella a l’institut. Nina va néixer el 2 de febrer de 1992 a Maracay, Aragua, Veneçuela i és l'única filla dels seus pares. Té dos germans, Alfredo David i Justo Emilio. A més, Nina és llicenciada en BioAnalítica per la Universitat de Carabobo.\nD’on és la dona de José Altuve | D’on és Nina Altuve?\nNina va néixer i va créixer a Maracay, Veneçuela.\nFets i mesures corporals de José Altuve\nAquí teniu alguns fets interessants que no us voleu perdre sobre José.\nNom complet: José Carlos Altuve\nEdat / Quants anys ?: 30 anys (el 2020)\nData de naixement: 6 de maig de 1990\nLloc de naixement: Maracay, Veneçuela\nNom del pare: Carlos Altuve\nNom de la mare: Lastenia Linares\nCasat ?: Sí, a Nina\nNens / Nens: Melanie Andrea Altuve\nAlçada / Quina alçada ?: 5’6 ″ (1,68 m)\nProfessió : Segon Cricketer Baseman\nEl jugador de beisbol professional veneçolà Carlos Altuve es troba a una alçada de 1,68 m (5 peus 6 polzades). A més, la seva estàtua d’alçada ha proporcionat acudits i memes per Internet.\nSalari de Jose Altuve | Contracte\nEl 2013, Jose Altuve va signar una pròrroga de contracte de quatre anys amb Houston Astros per valor de 12,5 milions de dòlars. A més, el contracte incloïa opcions d’extensió per al 2018 i el 2019 per valor de 6 i 6,5 milions de dòlars respectivament. Va acabar guanyant 9 i 9,5 milions de dòlars en aquestes temporades amb bonificacions i fites.\nEl seu nou contracte entrarà en vigor a principis de la temporada 2020 i té un valor de 175 milions de dòlars. El contracte s’estén entre els anys 2021, 2022, 2023 i 2024.\nAltuve ha gaudit d’una llarga carrera a la indústria de l’esport durant gairebé dues dècades. A través dels ingressos del seu treball com a segon jugador de beisbol base, ha pogut acumular una enorme fortuna. Jose Altuve té un patrimoni net estimat de 20 milions de dòlars.\nPremis i distincions José Altuve\n6X All-Star (2012, 2014 - 2018)\nLíder de la base robada 2X AL (2014, 2015)\nCampió de batxes 3X AL (2014, 2016, 2017)\n5X Silver Slugger Award (2014 - 2018)\nA EL MVP (2017)\nCampió de les Sèries Mundials (2017)\nPremi Memorial Lou Gehrig (2017)\nSegon equip de la MLB (2019)\nQui és Jose Altuve?\nJosé Altuve és un jugador de beisbol professional veneçolà que juga com a segon base dels Houston Astros a la Major League Baseball (MLB).\nQuants anys té Altuve?\nAltuve té 29 anys a partir del 2019. Farà 30 anys el 6 de maig de 2020.\nQuina altura té Jose?\nJose es troba a una alçada d’1,68 m.\nEstà casat Altuve?\nSí, Altuve es va casar amb Ginnina Elizabeth Sandoval (Nina) el 20 de novembre de 2006. Tenen una filla anomenada Melanie Andrea. La parella resideix a Los Angeles juntament amb els seus fills.\nQuant val Jose Altuve?\nEl jugador professional de beisbol, Jos Altuve, té un patrimoni net de 20 milions de dòlars.\nQuant guanya Altuve?\nAltuve guanyarà 175 milions de dòlars per la seva pròrroga de contracte a Houston Astros el 2020.\nOn viu el Jose?\nPer motius de seguretat, Jose no ha compartit la seva ubicació exacta de residència. Actualitzarem aquesta informació immediatament si obtenim la ubicació i les imatges de la seva casa.\nAltuve és mort o viu?\nAltuve viu i té bona salut.\nOn és Jose Now?\nJose és un segon jugador de baseball de base i juga al Houston Astros.\nQui és el jugador més baix de la MLB?\nEdward Carl Gaedel és el jugador més baix que ha aparegut a la Major League Baseball. Tot i això, Altuve que es troba a una alçada de 5’6 ″ és actualment el jugador més baix a jugar a la lliga MLB.\nEstà lesionat Jose Altuve?\nEl 10 de maig de 2019, el Jose va patir una tensió al múscul isquiotibial esquerre que el va provocar una cirurgia de genoll i sortir a una rehabilitació de la Lliga Menor per tal de recuperar-se.\nQui és el jugador més baix de la MLB 2019?\nSens dubte, Jose Altuve, que se situa a 5’6 ″.


El patrimoni natural | Anella Verda de Terrassa El patrimoni natural – Anella Verda de Terrassa\nEls boscos, els matollars, els conreus i els torrents de l’Anella Verda realitzen funcions fonamentals per a la qualitat ambiental de Terrassa, ja que són el principal reservori de la biodiversitat del municipi. Aquestes comunitats vegetals ajuden a compensar la contaminació atmosfèrica originada a la ciutat fixant part del CO2 i altres partícules pesants i col·laboren en la regulació del cicle de l’aigua reduint el risc d’inundacions i protegint el sòl de l’erosió.\nLa diversitat i la qualitat dels hàbitats d’un indret determina la seva biodiversitat. A l’Anella Verda hi predominen quatre hàbitats diferents: els matollars; les pinedes i els alzinars; el bosc de ribera i els conreus.\nHàbitats considerats d’alt valor\nEl Pla Especial de l’Anella Verda reconeix alguns espais d’alt valor per la seva biodiversitat. Aquests, anomenats ZEB (espais d’especial interès per la biodiversitat), ocupen una superfície total de gairebé 24 hectàrees.\nLa varietat d’hàbitats de l’Anella Verda afavoreix la diversificació de la fauna. Hi ha rèptils, aus i mamífers que prefereixen els espais tancats (boscos) i d’altres els espais oberts (conreus).\nEls boscos, el conreus i els torrents connecten els espais de l’Anella Verda amb altres espais de la comarca. Aquesta connectivitat afavoreix el desplaçament de la fauna i la flora.\nA causa de la seva mida o bellesa, alguns arbres de l’Anella Verda estan inclosos en el Catàleg d’arbres d’interès local i gaudeixen d’una protecció especial.\nEls nombrosos torrents de Terrassa han modelat formacions com monòlits, terrasses o congosts que mereixen ser preservats pel seu destacable interès geològic.\nDescarrega’t el plànol del patrimoni natural de l’Anella Verda\nPlànol patrimoni natural


La ronda de consultes dels partits amb Felip VI començarà el 10 de desembre - À Punt\nLa ronda de consultes dels partits amb Felip VI començarà el 10 de desembre\nEl monarca rebrà els representants dels 19 partits al llarg de dos dies.\nEl rei Felip VI amb la presidenta del Congrés Meritxell Batet durant una reunió prèvia a la ronda de consultes de la passada legislatura / Efe.\n05 de desembre 2019 - 16:43\nEl dimarts 10 de desembre el rei començarà la ronda de consultes amb els representants dels partits per a constatar si hi ha algun candidat que puga obtindre els suports suficients per a ser investit com a president del govern. Un cicle de reunions que previsiblement es prolongarà durant un parell de dies.\nLa Casa Reial ha fixat els dies i hores d'aquestes reunions després de rebre aquest dimecres per part de la presidenta del Congrés, Meritxell Batet, el llistat de representants dels 19 partits que acudiran a les consultes.\nEls independentistes d'Esquerra Republicana i EH Bildu ja han avançat que, fidels al seu costum, no acudiran a la ronda de consultes que obrirà el rei per a la sessió d'investidura, ni tampoc la CUP, que per primera vegada tenia oportunitat de fer-ho i ha declinat anar-hi.\nPresidència del Congrés ha transmés aquest dijous els horaris a cadascuna de les formacions polítiques.\nEl diputat de Fòrum Astúries, Isidro Martínez Oblanca, serà el primer a assistir al palau de la Zarzuela, en compliment del reglament, que estableix un orde de visites de menor a major representació parlamentària.


El CE Mataró s’assegura l’ascens a Primera a falta de quatre jornades - Mataró Informa!\nInici » Esports » Futbol » El CE Mataró s’assegura l’ascens a Primera a falta de quatre jornades\n4 maig 2015 a 14:00\nEl CE Mataró s’assegura l’ascens a Primera a falta de quatre jornades\nAquest diumenge ha guanyat 0 a 6 al Dinàmic Batlló\nEl CE Mataró ha dedicat l’ascens a l’Albert Gibert amb una samarreta commemorativa // Imatge del web del CE Mataró\nDinàmic Batlló 0 – CE Mataró 6\nCE Mataró: Joel, Lluís, Koke, Urbano (Marc Ariño 70′), Isma, Parri (Antonio Pérez 70′), Fiti, Baba (Dídac 52′), Marc Aranyó (Javi Bustos 60′), Uri Martínez (Sergi 52′) i Aitor González.\nEl CE Mataró ha culminat aquest diumenge una gran temporada proclamant-se campió del Grup 2n de 2a Catalana. D’aquesta manera l’equip assoleix l’ascens directe a falta de quatre jornades pel final, unes xifres magnífiques pel conjunt entrenat per José Maria Polo. El Mataró ha dedicat l’ascens a l’Albert Gibert amb una samarreta commemorativa que porta per lema: “Ja som de Primera Albert!”.\nEl partit jugat al Camp de l’Energia contra el Dinàmic Batlló ha començat amb un Mataró molt endollat que als onze segons ja s’ha avançat amb un gol d’Uri Martínez, un dels protagonistes del partit. Abans de la mitja hora, Aitor González ha fet el segon, i abans del descans Uri Martínez ja n’havia fet dos és deixant un 0-4 que pràcticament sentenciava el matx. A la segona meitat, el Mataró ha seguit dominant i n’ha fet dos més, amb els mateixos protagonistes, primer Uri culminant el seu pòquer, i després Aitor amb el seu doblet.\nUna magnífica manera de celebrar l’ascens que eleva a setze les jornades sense perdre, la millor ratxa en la història del Club i que, a més, permet al CE Mataró coronar-se com els primers campions de la temporada al futbol català i aconseguir el bitllet cap a la Primera Catalana.\n#2a Catalana #Aitor González #ascens #Camp de l’Energia #CE Mataró #Dinàmic Batlló #esport #futbol #Grup 2n #José Maria Polo #partit #Uri Martínez\nUn erràtic Premià es queda sense ascens\nEl CV Mataró guanya a la pista del CV Terrassa


operar | BonDia Diari digital d'Andorra.\nInici / operar\nEl cap de la Uifand, Carles Fiñana.\nDc., 28/10/2020 - 01:30\nLa Unitat d’Intel·ligència Financera d’Andorra (Uifand) ha fet públic un comunicat tècnic a través del qual anul·la les mesures de “deguda diligència reforçades” en relació amb qualsevol transacció o operativa que es volgués portar a terme amb persones o institucions financeres de Bòsnia Hercegovina\nLlegir més sobre La Uifand aixeca les mesures reforçades per operar amb Bòsnia\nEnric Torres, durant la roda de premsa celebrada aquest dimarts.\nDt., 28/05/2019 - 16:18\nEl Bus Turístic començarà a operar aquest dissabte amb set recorreguts diferents\nLa nova temporada del Bus Turístic comptarà amb set recorreguts, un per a cada dia de la setmana, i cap d'ells serà igual gràcies a les modificacions que ha fet Andorra Turisme perquè enguany tots els itineraris comptin amb un recorregut diferent. Així ho ha confirmat aquest dimarts el director de Producte i Nous Projectes d'Andorra Turisme, Enric Torres.\nLlegir més sobre El Bus Turístic començarà a operar aquest dissabte amb set recorreguts diferents


Els Mossos detenen a Roses un home que havia fugit d’un control d’alcoholèmia amb un cotxe sostret a França :: Tramuntana TV\n> HOME > Els Mossos detenen a Roses un home que havia fugit d’un control d’alcoholèmia amb un cotxe sostret a França\nEls Mossos detenen a Roses un home que havia fugit d’un control d’alcoholèmia amb un cotxe sostret a França\nAgents de la Policia de la Generalitat–Mossos d’Esquadra de l’Àrea Regional de Trànsit de Girona, sector Borrassà, van detenir, el dia 28 de maig, un home de 18 anys, de nacionalitat algeriana i sense domicili conegut, com a presumpte autor d’un delicte de robatori i furt d’ús de vehicle, un delicte de falsificació documental i dos delictes contra la seguretat del trànsit, per conduir de manera temerària i sense haver obtingut el permís.\nEls fets van passar el mateix dia 28 durant un control d’alcoholèmia que s’havia muntat a l’altura del punt quilomètric 2 de la carretera GI-610, dins del terme municipal de Roses.\nCap a dos quarts de nou del vespre, els agents van fer indicacions al conductor d’un turisme, que circulava sentit Roses, perquè s’aturés. L’home, que havia disminuït la marxa, quan va estar a l’alçada dels agents va accelerar i va continuar la marxa a gran velocitat.\nFinalment el conductor va aturar el cotxe al carrer Ponent de la població de Roses i va fugir a peu. Els mossos, que li van anar al darrera, van veure com el jove saltava dins un canal d’aigua per fugir nedant. Un dels agents es va situar a l’altre costat de la llera del canal i va haver d’ajudar-lo a sortir, ja que començava a mostrar símptomes d’esgotament.\nA més, durant l’escorcoll se li va intervenir 3.970 euros, distribuïts en un paquet amb 47 bitllets de 50 euros, 46 bitllets de 20 euros i 70 bitllets de 10 euros.\nEl detingut, que no té antecedents, ha passat avui dia 31 a disposició del jutjat d’instrucció en funcions de guàrdia de Figueres, el qual n’ha decretat la seva llibertat amb càrrecs.


Els Mossos d’Esquadra detenen dues dones que van robar amb violència en un comerç del carrer Peralada de Figueres el passat mes de desembre :: Tramuntana TV\n> HOME > Els Mossos d’Esquadra detenen dues dones que van robar amb violència en un comerç del carrer Peralada de Figueres el passat mes de desembre\nEls Mossos d’Esquadra detenen dues dones que van robar amb violència en un comerç del carrer Peralada de Figueres el passat mes de desembre\nAgents de la Policia de la Generalitat–Mossos d’Esquadra de la comissaria de Figueres van detenir el dia 29 de març, a Figueres, una noia menor d’edat i una dona de 27 anys, de nacionalitat espanyola i veïnes de Figueres, com a presumptes autores d’un delicte de robatori amb violència i un delicte de lesions.\nEls mossos van iniciar una investigació per tal d’identificar i localitzar les autores del robatori. Després d’estudiar diferents indicis van identificar a les dues persones, una dona de 27 anys i una noia menor d’edat. Es dona la circumstància que les dues dones eren les mateixes que els mossos ja havien denunciat per realitzar un furt en un supermercat el mateix dia del robatori.\nEl passat dia 29 de març, després que intentessin fer un altre furt en una botiga del carrer Nou de Figueres, els agents les van localitzar i les van detenir. La noia detinguda major d’edat, amb antecedents, va quedar citada i declararà davant del jutjat d’instrucció en funcions de guàrdia de Figueres quan sigui requerida. La noia menor d’edat va ser lliurada als seus tutors legals i declararà davant la fiscalia de menors quan sigui requerida.


Socialistes del Camp de Tarragona: PER TARRAGONA!\nDos dies abans de les eleccions demanava en un article al Diari que es votés en clau de Tarragona. Doncs bé, els ciutadans han parlat a les urnes i el seu missatge ha estat clar i inequívoc. El primer que vull és felicitar als tarragonins i tarragonines per l’augment de la participació que s’ha registrat en aquestes eleccions. Una societat democràtica plena i madura demostra la seva vitalitat i el seu compromís participant massivament en la presa de les decisions que l’afecten. La participació ha crescut i, per tant, cal fer-ne una valoració molt positiva.\nEn segon lloc, és una realitat objectiva que la candidatura socialista que lidero ha guanyat clarament les eleccions a molta distància de la segona força política tant en nombre de vots com en nombre de regidors. En conseqüència, recau sobre nosaltres la responsabilitat de formar govern. Una responsabilitat que exercirem amb humilitat, estenent sempre la ma i afirmant la nostra disposició absoluta al diàleg amb la resta de forces polítiques que han obtingut representació a la sala de plens. Felicito a tots els propers regidors i regidores, sense excepcions, en l’esperança que junts sabrem trobar punts d’acord en els temes estratègics de ciutat, tot i les lògiques discrepàncies polítiques i ideològiques que ens puguin separar.\nAlguns periodistes em pregunten aquests dies si serà difícil governar en aquestes condicions... No més que durant aquests darrers quatre anys en els què, davant la sorpresa d’alguns, hem estat capaços de governar en minoria arribant a acords amb altres forces polítiques gràcies a la nostra predisposició absoluta a arribar a punt d’entesa. Els ciutadans ens demanen ara que continuem liderant la ciutat, des de la centralitat i l’estabilitat però gestionant una major pluralitat política. Així ho farem perquè aquest ha estat el mandat popular sortit de les urnes i per a nosaltres la voluntat de la ciutadania és sagrada.\nMantindrem ferm el timó en continuar desenvolupant les polítiques socials que beneficiïn al conjunt dels tarragonins i tarragonines i, en especial, a aquells que pitjor estan acusant els efectes de la crisi econòmica. Creiem que el resultat electoral ens avala per seguir avançant en aquesta direcció. Així mateix, sabrem portar a bon port els reptes que tenim per endavant. He dit per activa i per passiva durant la campanya que estem en una cruïlla històrica que determinarà el futur de la ciutat a mig i llarg termini. Ho reitero ara, projectes de l’envergadura dels Jocs Mediterranis de 2017 tan sols passen un cop a la vida. No fallarem i aprofitarem el potencial dels Jocs per crear nous llocs de treball de qualitat, generar activitat econòmica, créixer encara més en nombre de turistes i projecció exterior i posar tot aquest creixement al servei del benestar dels tarragonins i de les tarragonines. I no parlem tan sols dels Jocs, durant aquests propers quatre anys impulsarem el districte IKEA, l’anella mediterrània, completarem l’obertura de la ciutat amb el mar i connectarem els barris amb el centre de la ciutat, una secular assignatura pendent que ara estem en condicions de superar. Si tots donem el millor de nosaltres mateixos i pensem exclusivament en l’interès general de Tarragona, amb generositat i altura de mires, estic convençut que ho aconseguirem i que tindrem el 2019 una ciutat lliure d’aquestes injustes taxes d’atur, pobresa i desigualtats. Ningú ens superarà en aquest afany permanent per a fer-ho possible.


ERC no ajuda a Comín en el seu 'exili' belga i li critica el seu acostament a Puigdemont\nToni Comín, exconseller de Salut segueix fugit a Bèlgica\nSembla que el refugi belga es va fent cada dia més difícil per Toni Comín. Segons sembla, el líder d'ERC, Oriol Junqueras, no li perdona que, mentre ell és a la presó, optés per escapolir-se a Brussel·les, on el temps va passant i els diners escassejen. Així, Comín s'ha llançat a trucar a alguns mitjans de comunicació buscant feina com a tertulià, però, de moment no ha obtingut cap resposta favorable.\nComín ha sortit elegit com a número 7 de la candidatura d'ERC republicana i, òbviament, no li interessa cedir l'escó perquè corri la llista. Una decisió que es discuteix en les files de les formacions independentistes: ¿Perdre votacions o perdre visibilitat?\nL'exconseller va passar de Ciutadans pel Canvi --la plataforma de suport a l'expresident Pasqual Maragall-- al PSC i després a ERC. El 'exili' l'empeny a un cert acostament al PDeCAT encara que de moment no hi ha cap declaració en aquest sentit.\nPUIGDEMONT SUMA SUPORT MORAL I AJUDA ECONÒMICA\nPer la seva banda, Puigdemont compta amb el suport de l'empresari Josep Maria Matamala, històric dirigent de CDC, i de Joan Oliveras Bagués, un dels amos de la joieria de luxe Bagués i número 65 de la llista de Junts per Catalunya. Així mateix, l'expresident ha estat acollit per l'extrema dreta flamenca. Ja és sabut que Puigdemont va passar la nit de Nadal en un palauet de luxe situat a la localitat flamenca de Sint-Pauwels, propietat de Walter Verbraeken, un milionari independentista vinculat al partit nacionalista Nova Aliança Flamenca (N-VA).\nDes que a l'octubre el candidat de JuntsxCat fugís a Brussel·les per evitar l'acció de la Justícia espanyola, l'oci no ha faltat a la seva agenda política i electoral. Ha anat a l'òpera i ha mantingut reunions socials i sopars amb amics i visitants.


Quants peus cúbics en una carretilla? | El millor de la maquinària - Articles\nQuants peus cúbics en una carretilla?\nCom barrejar el formigó en una carretilla?\nPodeu doblegar les rodes?\nQuins avantatges ofereix la carretilla multifunció Worx Aerocart?\nConèixer el volum de la vostra carretilla pot ajudar-vos a saber quants viatges heu de fer quan feu una càrrega completa. Les carretes de roda incorporen una gran quantitat de volums per adaptar-se a diferents mides de càrrega i aplicacions. Van des de qualsevol de 2 peus cúbics, que són poc profunds fins a 6 peus cúbics, molt més profunds. Una carretilla de jardí estàndard amb una conca profunda pot aguantar fins a 3 peus cúbics, i la més baixa té fins a 2 peus cúbics.\nUn jardí cúbic de mantell equival a 27 peus cúbics; això vol dir que haureu de realitzar nou viatges mitjançant una carretilla estàndard de 3 peus cubs. Una roda més profunda significaria menys desplaçaments, però també una càrrega més pesada. Si esteu iniciant un nou projecte des de zero, potser voldreu calcular la quantitat de material que transportareu. Això us ajudarà a triar la mida correcta carretó que és millor per a la feina .\nNo hi ha mesclador de ciment? No hi ha cap problema. Amb una mica de greix de colze, podeu barrejar lots de formigó de mida mitjana a la tina de la vostra carretilla. Seguiu aquests passos fàcils per obtenir la barreja de formigó perfecta a la vostra carretilla.\nCol·loqueu la bossa de barreja de formigó en un dels extrems de la carretilla i talleu-la. Buideu la barreja a la carretilla.\nAboqueu una quantitat d’aigua mesurada d’un gerro o una galleda en lloc d’utilitzar la mànega del jardí.\nArrossegueu una pala o aixada per la barreja per fer un abeurador. Afegiu-hi més aigua si la barreja queda en forma esmicolada.\nUn cop tingueu la consistència desitjada, podeu abocar el formigó donant voltes a la carretilla o simplement transportant-lo fins on ho necessiteu.\nFregueu la carretilla i les eines amb un raspall d’acer i esbandiu bé. El formigó resistent és pràcticament impossible de desprendre's de les seves eines.\nLes carretes plegables faciliten la feina al jardí i a la llar. Són fàcils d’emmagatzemar gràcies a que es poden plegar en una mida d’emmagatzematge compacte. Les rodes plegables normalment es fabriquen amb un material resistent de lona i disposen de butxaques extra d’emmagatzematge per a eines petites. Tot i que aquestes carretilles estan fabricades amb tela, tenen una capacitat de càrrega màxima.\nEl llenç és recolzat per un marc metàl·lic resistent, sorprenentment lleuger. Tot i que les carretes plegables són fortes i duradores, no estan pensades per a aplicacions pesades. La seva capacitat màxima és molt menor en comparació amb les carretes estàndard. Algunes carretes plegables tenen més d’una roda per ajudar a suportar càrregues més pesades.\nNormalment hi haurà entre dues, tres o quatre rodes, cosa que fa que sigui més difícil inclinar i buidar. També pot ser un problema a l’hora de guiar o maniobrar la carretilla per espais estrets.\nEl Worx Aerocart és una carretilla multiusos i un carro de jardins. Aquest carro té característiques com els pneumàtics de gran mida i sense planes i els braços extensius. L’Aerocart pot realitzar la tasca de 8 carretons diferents, a saber;\nCamió de mà\nPlantadora de plantes en pot\nTitular de la bossa\nL'Aerocart té una capacitat de pes de 300 lliures i una tina cúbica de 3 peus. La tina és lleugerament estreta i poc profunda, però no podríeu utilitzar-la com a cartolina si la tina fos més ampla. Encara és força capaç de transportar càrregues de fusta, roques i subministraments de construcció. Els braços d'extensió poden suportar càrregues de fins a 80 lliures i el disseny patentat de dues rodes ajusta el centre de gravetat.\nAixò fa que la càrrega més gran es pugui gestionar. L’Aerocart fa que la càrrega de 200 lliures se senti molt més lleugera, de manera que és fàcil a les articulacions i a l’esquena.\n10 millors claus de sostre per al 2020\nA continuació, es mostren deu dels millors dissenys de clapa de sostre que podríem trobar, així com les tasques específiques que podrien ser més adequades i què aporten a la taula.\n10 millors nivells làser rotatius el 2020\nA continuació, es mostren deu models diferents a nivell de làser rotatius, juntament amb els seus detalls específics, els llocs de treball o les condicions de treball que més s’adapten.\nquina és la millor marca de bomba de dipòsit\npolvoritzador de motxilles


La salvació ja és una utopia - Diari de Girona\nLlagostera 0 0 Almeria\nLa salvació ja és una utopia\nEl Llagostera no passa de l'empat contra l'Almeria i veu com la victòria del Ponferradina en el darrer segon el deixa amb peu i mig a Segona B · Els gironins no veuen porteria i protesten airadament un gol anul·lat a Imaz\nmarc brugués | palamós 27.05.2016 | 07:19\nSi bé el Llagostera està acostumat aquests últims anys a fer possibles els impossibles, enguany tot sembla indicar que no podrà ser. La salvació es va convertir definitivament en una missió impossible després de no passar de l'empat a zero contra l'Almeria i veure com la victòria del Ponferradina al minut 94 deixa la permanència a 5 punts a manca de només sis en joc. Una utopia tenint en compte que els gironins necessitaran ara guanyar els dos partits que els resten (Leganés i Saragossa) i que Mallorca o Ponferradina ensopeguin les dues jornades. Res, o molt poc, a fer hi ha per evitar un descens cuinat des de fa massa mesos i que ja és només qüestió de dies. Ahir contra l'Almeria, els d'Alsina no van trobar el camí del gol malgrat mostrar la bona imatge dels últims dies a Palamós. Els blaugrana van protestar molt un gol mal anul·lat a Imaz.\nAlsina ja havia avisat el dia abans que el d'ahir era «el partit més important de la història del Llagostera». El tècnic, com tothom, era conscient de la transcendència del duel contra els andalusos, un rival directíssim, que suposava, aquest cop sí, l'última carta de la salvació. Per tot plegat, el maresmenc va apostar per un onze d'allò més ofensiu amb José Carlos i Pitu d'entrada a més a més d'Edu Oriol. Només valien els tres punts. L'Almeria, de la seva banda, va sortir amb un onze força conservador decidit a robar ràpid i buscar la velocitat dels seus homes d'atac. Els andalusos van ser els que van gaudir de les primeres ocasions del partit. I no van pas ser poc clares. Sobretot la primera quan Quique va rematar una passada de la mort de Dubarbier llepant el pal esquerre de René després d'una ràpid contracop. Un xut de Vélez, desviat a córner, va precedir una tisora espectacular de Macedo que va anar-se'n a l'exterior de la xarxa.\nEn poc més de 20 minuts la carta de presentació de l'Almeria espantava. Ara bé, no l'havien ficat a dintre i el marcador continuava empatat a zero. El Llagostera ho intentava a través de pilotes penjades a l'olla en accions d'estratègia tot cercant el cap de Juanjo. A través del joc, entre Reyes i Vélez tapaven els intents de connectar amb Natalio i José Carlos també estava molt ben controlat a l'extrem. Tot i això, els gironins trobarien una fuita entre els dos centrals per enviar la pilota al fons de la xarxa, en una acció d'Imaz. Només l'assistent evitaria que el gol pugés al marcador en invalidar-lo per un fora de joc que no era. Aquesta acció faria enfurismar Alsina, que rebria l'avís del col·legiat perquè es calmés.\nEncara abans de la mitja part, l'Almeria ho tornaria a provar a través d'un cop de cap molt perillós de Kalu Uche que René va desviar a córner amb dificultats. El xiulet de l'àrbitre indicant el camí dels vestidors suposava un respir per a un Llagostera que patia cada cop que l'Almeria trepitjava la línia de tres quarts. Ofensivament els gironins no havien estat capaços de trobar l'última passada tret de l'acció anul·lada per fora de joc i van acabar la primera part sense cap oportunitat clara de gol.\nLa segona meitat va començar amb la notícia del gol del Ponferradina al Toralín contra l'Albacete que feia tremolar la graderia de l'estadi conscient que si l'Almeria marcava enviava el Llagostera a Segona B. Els gironins semblaven fer un pas endavant i Imaz fregaria la creueta amb una rosca molt ben intencionada que engrescava l'afició. Amb tot, seria l'Almeria qui tornaria a estar més a prop del gol amb un cop de cap de Quique González que va sortir fora per poc. Els gironins arribaven amb més freqüència a l'àrea de Casto però queien una vegada i una altra en fora joc.\nEl partit era un altre. El Llagostera tenia la pilota i buscava arribar amb perill a través de la combinació. L'Almeria patia perquè no podia aturar les envestides dels gironins que, a més a més, seguien creant perill en accions a pilota aturada. Tot plegat va fer que Fernado Soriano decidís moure fitxa i fes entrar de cop Joaquín i Chuli per mirar d'aturar els millors minuts del Llagostera. El marcador, combinat amb el de Ponferrada, no convenia ni a gironins ni a Almeria que, amb l'empat, es col·locava en posicions de descens.\nEl gol de l'Albacete (1-1) donava esperances als gironins. En aquest sentit, Alsina se l'acabaria de jugar amb Emilio i Chumbi decididament a l'atac. El partit es trencava definitivament amb anades i tornades a cada àrea. La por d'encaixar hi era, al bàndol gironí, però també una fe i unes ganes de marcar boges que començaven a empetitir l'Almeria. Tot i això, Quique tindria a les seves botes la sentència amb un contracop que va desaprofitar rematant al pal en l'ocasió més clara del partit.\nEls minuts finals, plens de nervis a les banquetes, no van servir perquè l'empat es trenqués i la notícia del segon gol del Ponferradina va deixar ensorrats els gironins, que depenen d'un autèntic miracle per salvar la categoria.\nObligats a guanyar els dos partits i a esperar una autèntica carambola . UE Llagostera


Ajuntament de Masquefa - L'Ajuntament adjudica el nou contracte de servei de gestió de residus municipals\nGeneral - 13/11/2017\nEl nou model individualitzat consisteix en la unificació dels diversos serveis de recollida d’escombraries en un sol ens: el Servei Integral de Recollida. El nou contracte inclou la recollida de la fracció resta, la de la matèria orgànica, la recollida selectiva i la recollida de restes vegetals.\nEl Ple de l’Ajuntament de Masquefa ha aprovat en sessió extraordinària l’adjudicació del nou contracte de servei de gestió de residus municipals a l’empresa CLD Servicios Urbanos de Tratamiento de Residuos, S.L. per un import anual de 490.740,67€ (sense IVA). L’aprovació s’ha fet amb els vots a favor dels grups municipals de CiU, ERC i PP i les abstencions del PSC.\nL’Ajuntament, un cop finalitzat el contracte amb el Consell Comarcal de l'Anoia i amb l’objectiu d’oferir als veïns el servei més eficaç i eficient possible, va treure a licitació pública el passat 7 de juny un nou contracte individualitzat de servei de gestió de residus municipals. I aquest mes de novembre l’ha adjudicat a l’empresa CLD Servicios Urbanos de Tratamiento de Residuos, S.L. per una durada quatre anys amb una opció de pròrroga opcional per a dos anys més.\nEl nou model individualitzat de recollida de residus consisteix en la unificació dels diversos serveis de recollida d’escombraries en un sol ens: el Servei Integral de Recollida. El nou contracte inclou la recollida de la fracció resta, la de la matèria orgànica, la recollida selectiva i la recollida de restes vegetals.\nEn aquest sentit, Xavier Boquete, alcalde de Masquefa, assegura que “el Servei Integral de Recollida és el millor model per optimitzar els recursos econòmics, oferir una major eficiència en la recollida i la gestió de les deixalles i garantir el benestar de tots els veïns de Masquefa.”\nEntre els beneficis del nou servei hi ha l’optimització dels recursos econòmics i del cost del servei; una major eficiència en la recollida de les deixalles i en el manteniment dels contenidors; una menor ocupació de contenidors de resta a la via pública i increment dels contenidors de recollida selectiva; una major facilitat d’accés als punts de recollida selectiva; l’increment de la recollida selectiva de les fraccions paper-cartró, envasos, vidre i FORM; la millora del manteniment i de la neteja de les illes de contenidors; l’assoliment dels objectius establerts a la normativa actual a nivell autonòmic, estatal i comunitari; l’impuls de campanyes de sensibilització ambiental; o el foment de la inclusió socio-laboral de persones amb discapacitat a través d’un acord amb un Centre Especial de Treball.


Neurologopèdia – Belén Novoa\nÉs una especialització de la Logopèdia que tracta els trastorns del llenguatge, la parla i la disfàgia que presenten els pacients que han patit un dany cerebral (neurològic), ja sigui per un traumatisme, per un ictus o per una malaltia neurodegenerativa.\nQuines patologies avaluem i tractem?\nÉs un trastorn a conseqüència d’una lesió a les parts del cervell responsables del llenguatge, i pot causar problemes amb qualsevol o totes les següents destreses: la expressió, la comprensió, la lectura i/o l’escriptura.\nTrastorn específic de l’adquisició i elaboració del llenguatge.\nPèrdua o debilitament de les facultats mentals, generalment greus i progressiu, degut a la edat o a una malaltia, que es caracteritza per alteracions de la memòria i la raó i trastorns en la conducta.\nIncapacitat d’executar voluntàriament i d’una manera apropiada certs moviments o de reconèixer objectes i el seu ús, que no està relacionada amb cap paràlisi ni amb alteracions sensorials o psíquiques.\nMalalties neurodegeneratives i desmielinitzants.


Dues exposicions recuperen l'obra de l'artista Magda Folch - Empordà\nTarragona i Reus\nDues exposicions recuperen l'obra de l'artista Magda Folch\nFolch i el seu marit, Emili Donato, van viure a Figueres entre els anys 1932 i 1935 formant part de la vida cultural local\nMARIONA SEGURANYES 05.04.2016 | 13:25\nUna delegació figuerenca va assistir a la inauguració EMPORDA.INFO\nEl Museu d´Art Modern de Tarragona i el Museu de Reus han inaugurat recentment àmplies exposicions reivindicatives de la pintora Magda Folch, reusenca, que va dedicar una bona part de la seva vida a la pedagogia de les tècniques artístiques a més d´elaborar un conjunt d´obra, lligada la gran majoria al retrat. Tota aquesta trajectòria ha quedat reflectida a la publicació 'Magda Folch, la mirada impressionista', portada a terme pels dos comissaris de la mostra, Josep M. Rosselló i Carme Puyol.\nLa figura de Magda Folch restaria incompleta sense fer referència al que va ser el seu company i marit, el professor Emili Donato, catedràtic de filosofia. Plegats van viure una de les seves èpoques més felices a Figueres, entre finals del 1932 i el 1935, on naixeren els seus dos fills, Josep Emili i Anna.\nAmb l´arribada a Figueres, on Donato és nomenat director de l´Institut Muntaner l´octubre de 1932, l´obra de Folch guanya amb contundència i detallisme en el dibuix, tal com es fa ben evident al retrat que elabora del que era llavors ja el seu marit, i que es pot veure al Museu de Tarragona. Sens dubte la mirada franca de Donato, directa, sense dilatacions, ens parla d´aquella Figueres esplendorosa de la segona República, amb un cenacle d´intel·lectuals que treballaven dia a dia amb la preocupació per a les futures generacions, entre ells Puig Pujades, Alexandre Deulofeu, Ramon Reig, Ricard Pichot, Sebastià Escapa i Joan Subias.\nEls retrats que Folch va elaborar a Figueres contenen un realisme màgic que també compartia "l´Escola Empordanesa", de la qual van sorgir el mateix Ramon Reig, Dalí i Marià Baig. Quan Folch arriba a Figueres, Núñez, el responsable de la gènesi de "l´Escola Empordanesa", ja era fora, però la seva empremta era ben present en els seus deixebles, com Ramon Reig de qui va realitzar un retrat present a la mostra de Reus al costat del de Puig Pujades reproduït en una petita postal. A Figueres, Folch també exerceix la pedagogia a l´Institut Muntaner i exhibeix les seves teles a la Sala Edison el maig de 1935. Aquell moment ple d´ideals, es va fer miques amb la Guerra Civil, l´entrada a presó de Donato al llarg de quasi dos anys i la seva depuració i expulsió de l´àmbit acadèmic fins a finals dels anys cinquanta. Mostra d´aquest dur moment és el rostre sever de Donato elaborat a llapis per Folch el 1939, amb els ulls closos; es tracta d´una mirada interior, en definitiva una fugida introspectiva davant dels terribles esdeveniments que se succeeixen. Però malgrat la tristor, Folch no va deixar de pintar, i ensenyar a acadèmies privades i escoles compaginant la seva professió amb la cura dels seus dos fills.


Els Goigs de La Ruta del Cister: 269 - LA VALL DEL CORB\n269 - LA VALL DEL CORB\nLa Vall del Corb és el territori que s'estén a banda i banda del riu Corb, al llarg del seu descens des de Rauric fins a Bellpuig. El riu Corb neix a Rauric i desemboca al riu Segre a l'alçada de Vilanova de la Barca, tot i que la influència geogràfica, social i política de la Vall s'estén des de Santa Coloma de Queralt fins Bellpuig.\nAdministrativament la Vall del Corb està repartida entre dues comarques, des de Rauric fins a Vallfogona de Riucorb pertany a la Conca de Barberà i des de Guimera fins a Belianes, on el riu desapareix, pertany a la comarca de l'Urgell.\nDonada a la peculiaritat d’aquesta àrea geogràfica hem cregut interessant fer-ne també la classificació dels goigs per aquesta denominació: La Vall del Corb\nFont: Viquipèdia l'Enciclopèdia lliure.\nPublicat per El maniàtic a dimarts, d’octubre 30, 2012\nEtiquetes de comentaris: La Vall del Corb


Abdominoplàstia-Remodelació global de l´abdomen - Dra. Dolors Mejina\nRemodelació global de l´abdomen\nAbdominoplàstia significa intervenció per modificar la forma de l’abdomen.\nAixò pot incloure des de l’eliminació de la pell i el greix que penja per damunt del pubis, a una intervenció més ampliada en la que podem liposuccionar la zona de la cintura o reparar la musculatura si s’ha obert amb el pas del anys i els embarassos (diàstasis de rectos).\nLa diàstasis de rectos es nota com a zona dèbil en tota la vertical central del abdomen. Això succeeix perquè els músculs rectes que estan units al centre s’obren, deixant només la fina fàscia protegint el intestí. En casos avançats pot aparèixer una hernia.\nLa reparació es realitza reposicionant i cosint de nou el músculs en el centre, com estaven originalment.


Palafolls engega una nova campanya d’asfaltat de carrers | Ràdio Palafolls\nHome Mobilitat Palafolls engega una nova campanya d’asfaltat de carrers\nMarc Ferri , juny 5, 2019\t / 318 0\nActuacions al centre\nAquest dimarts han començat els treballs de millora i d’asfaltatge de la via pública. S’actuarà en 8 vies del centre i de Sant Lluís. En 5 d’elles es faran intervencions més integrals mentre que en les altres 3 vies es faran actuacions puntuals d’arranjament.\nEls treballs han començat per la Ribera de la Burgada en el seu tram d’entrada al municipi, a tocar del Gorg dels Cans. Aquesta via s’hi actuarà pràcticament des del pipican fins a tocar de la cruïlla amb Camí del Roig, una cruïlla que ja va ser objecte de millora mesos enrere.\nEl camí del Roig també serà una de les vies on s’actuarà de forma general, entre Av. Costa Brava i Ribera de la Burgada.\nEncara al centre es millorarà la vialitat del carrer Ramon Turró en el tram del Palauet.\nA Sant Lluís es preveu reasfaltar els carrers Mas Estornell i Canigó amb actuacions més generals.\nEl projecte, que s’allargarà encara alguns dies en la seva execució, també preveu fer treballs de millora puntuals a la Rambla de les Ferreries, al Saló del Mas Pedrer i al carrer Damià Puig. En aquestes vies es preveu arranjar els flonjalls, és a dir els trams de paviment enfonsat que hi ha en aquestes vies.\nActuacions a Sant Lluís\nAhir va començar el projecte amb el fresat de l’actual paviment de la Ribera de la Burgada, pas previ de l’aplicació del nou asfaltat.\nLes obres van ser licitades per uns 55 mil€ a l’empresa Asfaltats Anoia.


Esparreguera pendent de la possible ampliació de l’ abocador de Can Mata - Llobregat Digital\nEsparreguera pendent de la possible ampliació de l’ abocador de Can Mata\nDijous, 30 de maig de 2019 a les 13:00h\nUna imatge d’ arxiu de l’ abocador.\nEl polèmic abocador, situat a pocs quilòmetres de la localitat, ha tingut episodis de forta olor que fins i tot han arribat a Olesa, Abrera o Sant Esteve Sesrovires.\nL’Ajuntament està pendent de la convocatòria de la Comissió d’informació i seguiment del dipòsit controlat de Can Mata i del centre de tractament integral de residus Ecoparc4.\nAquesta Comissió, de caràcter polític, s’hauria d’haver convocat per part de l’Ajuntament d’Hostalets de Pierola en un termini màxim de dues setmanes respecte a la Ponència Tècnica, que després de tres anys sense reunir-se, va ser convocada el passat dia 2 de maig.\nEl fet de coincidir amb període electoral pot haver afectat el calendari i, per això, des de l’Ajuntament s’espera que un cop constituïts els nous consistoris es convoqui amb celeritat aquesta comissió.\nLa comissió, que es constitueix el 2008 com a òrgan d’informació i seguiment de l’abocador, es composa per representants polítics de l’Ajuntament dels Hostalets de Pierola, Esparreguera, Masquefa i Piera; representants veïnals i de la Coordinadora d’afectats per l’abocador, l’Agència Catalana de Residus, l’empresa explotadora del dipòsit, Cespa GR; el Consell Comarcal de l’Anoia i representants de l’Àrea Metropolitana de Barcelona.\nLa ponència tècnica, celebrada el passat 2 de maig i a la qual va assistir la tècnica de Medi Ambient de l’Ajuntament, té com a principals funcions l’anàlisi dels resultats obtinguts del control dels vectors contemplats en el programa de vigilància ambiental, dels informes tècnics relatius als aspectes regulats per la llicència i el programa de vigilància ambiental i de les actes de control que s’efectuïn.\nDurant la trobada es va preguntar també sobre la prevista ampliació de l’abocador de Can Mata, que ha rebut 32 al•legacions i que no ha estat aprovada definitivament.


El trial, primera especialitat ciclista al nou Centre de Tecnificació del Ripollès\nEls esportistes seleccionats disposen d?un context idoni per desenvolupar una formació tècnica esportiva, una formació acadèmica i un seguiment mèdic i psicològic per a garantir un estat de salut adient per a la pràctica esportiva. El Centre de Tecnificació Esportiva del Ripollès juntament amb les...\nCanvis en el calendari de la Copa Catalana i Kid´s Cup de trial\nEl calendari queda de la següent manera. 15 d´ abril: Barcelona (Palau Sant Jordi) 22 de juliol_ Setcases- Vallter 2000\nDaniel Comas repeteix triomf final a la CDM de trial\nEl belga Kenny Belaey no ha deixat opció al Campió del Món Vincent Hermance en aquesta última prova del calendari internacional. Belaey guanyava de 1 punt en les 1/2 finals i de 6 punts en les finals a Hermance. Belaey tanca així una bona temporada en la Copa del Món, havent guanyat les tres proves...\nDaniel Comas signa la quarta medalla catalana als Mundials de trial\nEn el descens, magnífica cinquena plaça de Pasqual Canals en una cursa molt condicionada per la pluja. Curiosament, el fet de sortir el primer va afavorir a Canals que va veure com les condicions meteorològiques es complicaven segons avançava la jornada. Tot i això Canals va signar una gran baixada...\nCara i creu per Eduard Planas i Josep Antoni Hermida als mundials de trial i BTT\nPer la seva part Josep Antoni Hermida haurà d´ espera a l´ any olímpic de Beijing per optar definitivament al títol de campió del món. El biker de Puigcerdà es va classificar desè a la cursa elit on per quart any consecutiu va regnar Julien Absalon, recordem primer líder de la Copa Catalana d´...\nLes germanes Abant tornen al podi del Mundial de trial\nPer la seva part l´ equip de team relay, que comptava amb David Lozano i Umbert Almenara, es va classificar el 12 per problemes mecànics del ciclista sots 23. En el capítol individual Almenara fou el 41 a la cursa juvenil. Fotografia: Mireia Abant


Pleven (Bulgària) - Viquipèdia, l'enciclopèdia lliure\n(S'ha redirigit des de: Plèven)\nPleven, búlgar: Плевен, antigament Plevna o Plewna, turc otomà Plewne, és la setena ciutat més poblada de Bulgària. És al nord del país, i és el centre administratiu de la província de Pleven, així com del municipi de Pleven. Al febrer del 2011 la seva població era de 106.011 habitants. És a la vora del riu Tučcunica, afluent del Vit que passa a 6 km a l'oest de la ciutat.\n43° 24′ 47″ N, 24° 37′ 01″ E / 43.413188°N,24.616916°E / 43.413188; 24.616916Coord.: 43° 24′ 47″ N, 24° 37′ 01″ E / 43.413188°N,24.616916°E / 43.413188; 24.616916\nGeorg Spartanski (en) (2015–)\nA l'inici del segle xvi se l'esmenta com Plevna l'Alta (Plewne-yi Bala) i era seu d'una nahiye. Després es va unir a un altre llogaret, Plewne-yi Zir, i alguns altres menors, sota l'autoritat del ghazi Mikhal-oghlu Ali Bey que va fundar la ciutat de Plevna, de fet al lloc de Plewne-yi Zir. S'hi van establir búlgars i jueus expulsats de Castella. Mikhal-oghlu va morir vers el 1508. El seu fill i net van seguir el desenvolupament de la població. Els búlgars locals es van convertir i musulmans turcs s'hi van establir de manera que fou una vila més aviat musulmana. El 1596 fou destruïda pel príncep de Valàquia Miquel el Valent o el Brau. Va declinar als segles xvii i XVIII. El 1659 fou visitada per l'arquebisbe búlgar Felip Stanislavov. que esmenta que hi havia 500 cristians búlgars i calcula unes dos mil cases (una exageració). A la part final del segle xvii la regió va ser assolada el 1689 per Selim I Giray (quatre regants entre 1671 i 1704), kan de Crimea i les seves hordes, que anaven a lluitar Hongria. Llavors la població tenia 2.500 habitants (3/4 musulmans) i era més petita que al segle anterior. Va començar a prosperar al final del segle xviii i al segle xix. La família Mikhal-oghlu encara conservava un poder local i gran influència. Des d'un moment indeterminat era un kada del sandjak de Nikbuli (Nighbolu o Nikopol) fins al 1864 quan es va produir la reorganització administrativa i llavors va passar al sandjak de Rusčuk (del wilayat de Tuna). Es va fer famosa el 1877 pel setge de Plevna en què els otomans manats per Othman Pasha van resistir cinc mesos als russos i (juliol a desembre). Plevna fou finalment ocupada el 10 de desembre. La guerra va acabar amb el tractat de San Stefano (3 de març de 1878). La ciutat, destruïda durant el setge, va patir una transformació radical sota domini rus-búlgar. Un membre de la família Mikhal-oghlu fou membre del parlament a Sofia. Els turca van emigrar i el seu lloc fou ocupat per búlgars.\nA Wikimedia Commons hi ha contingut multimèdia relatiu a: Pleven\nObtingut de «https://ca.wikipedia.org/w/index.php?title=Pleven_(Bulgària)&oldid=29530516»\nDarrera modificació: 20 feb 2022 a les 13:02\nLa pàgina va ser modificada per darrera vegada el 20 feb 2022 a les 13:02.


catherine corcoran wiki, edat, valor net 2022, sou, xicot, alçada - Biografia\nCatherine Corcoran Wiki, edat, valor net 2022, sou, nòvio, alçada\nFets de Catherine Corcoran\n30 de maig de 1992\nCatherine Corcoran Instagram\nVeure més / Veure menys Fets de Catherine Corcoran\n1 Quina és l'edat de Catherine Corcoran?\n2 Qui és el nuvi de Catherine Corcoran?\n3 Quin és el valor net i el sou de Catherine Corcoran?\nCatherine Corcoran és una actriu nord-americana més coneguda per interpretar el paper de Lauren a la pel·lícula 'Return to Nuke Em High'.\nQuina és l'edat de Catherine Corcoran?\nCatherine Corcoran va arribar per primera vegada a aquesta terra 30 de maig de 1992 , enFiladèlfia, Estats Units d'Amèrica. A partir del 2020, va complir amb 28 anys.\nCatherine té una nacionalitat nord-americana i pertany al grup ètnic blanc. Ella es troba a l'alçada de5 peus 6 polzadesmentre que pesa al voltant50 kgnomés. Es veu esvelta, alta i, per descomptat, també molt atractiva. A més, té els ulls marrons amb els cabells marrons foscos.\nTítol: Catherine Corcoran, actriu (Font: Instagram)\nQui és el nuvi de Catherine Corcoran?\nMirant aquesta bella actriu, no hi ha dubte que molts nois el persegueixen i volen connectar-se amb ella. Però hi ha una trista notícia per a tots els seus fans que volen formar parella amb ella. Catherine està en una relació amb Kurt McVey . Com que està en una relació, sembla molt feliç amb la seva parella.\nTítol: Catherine amb el seu xicot Kurt Font: Instagram\nLa Catherine sovint publica les seves fotos amb la seva parella a les seves xarxes socials. Mirant-los abraçant-se amb tant d'amor i passió, podem endevinar quanta comprensió hi ha per estar l'un amb l'altre durant tant de temps.\nCom que no hi ha rumors ni complicacions en el seu matrimoni, estem segurs que el seu matrimoni durarà per sempre. Desitgem que sempre mantinguin la mateixa comprensió i confiança entre ells. Espero que aquesta parella es casi molt aviat i sigui un exemple per a aquells que diuen que l'amor veritable no existeix.\nQuin és el valor net i el sou de Catherine Corcoran?\nCom a actriu, Catherine ha tingut una carrera molt exitosa. Retratar els papers importants a les pel·lícules i aparèixer com una actriu famosa en si mateix fa molt bons guanys.\nA més d'actuar, també està fent modelatge. Podem veure les increïbles imatges de Catherine als seus llocs socials. De la modelatge i la interpretació, ha recaptat una quantitat molt bona de diners suficient per fer-la la vida feliç i luxosa.\nper què els metges de la plaga portaven màscares d’ocells?\nMirant el seu estil de vida també podem endevinar la vida rica i pròspera que viu. Segons les fonts, el valor net estimat de Catherine és al voltant 0,000 .\nVa obtenir aquest increïble valor net de la seva carrera d'actriu i model. Com que encara és molt jove i encara queden moltes més oportunitats per venir, estem segurs que en els propers dies afegirà més al seu patrimoni net. Com que té molt talent, fins i tot podria treballar en altres pel·lícules famoses en els propers dies.\nEn parlar de la seva carrera, va començar la seva carrera interpretant el paper de Minion a la sèrie de televisió,Noia xafardera, l'any 2011.\nDesprés d'això, Catherine va protagonitzar sèries de televisió com On the Case with Paula Tooth, The Good Wife (2013), Kabukiman's Cocktail Corner (2015),iL'especial sense Brett Davis (2017).\nAvançant, va aparèixer en diverses pel·lícules com ara3Madcap-ettes (2014), Dear Charlie (2015), Chuck (2016), Return to Return to Nuke 'Em High Aka Vol. 2 (2017),iTerrorífic (2017).\nTítol: Catherine Corcoran, actriu Font: Instagram\nEntre totes les seves pel·lícules, la seva carrera va agafar un nou nivell després de les seves aparicionsGossip Girl, la bona dona,iTorna a Nuke 'Em High.\nDesprés d'això, ha establert el seu nom a la indústria amb molts productors i directors fent cua per al seu rètol i mai va haver de mirar enrere.\nDe moment, participa activament en el desenvolupament de la pel·lícula,Nit d'Emocions.\nCom que encara és jove i també molt talentosa, estem segurs que en els propers dies també farà més pel·lícules que la portaran a nous nivells de nou.\nLi desitgem una carrera molt exitosa en els propers dies.\n25 termes de l'argot australià impressionants\nEls maons LEGO no són reciclables, però podeu donar-los\nÈxit de la mena: una breu història del 'Té llet?' Campanya\n10 dades sobre Ken Miles, el pilot de carreres al centre de Ford contra Ferrari\nQuina diferència hi ha entre un conill i una llebre?\nLes 20 llengües més importants del món i les paraules que els ha mancat l’anglès\n12 fets metàl·lics sobre els instruments de llautó\n9 Fets adorables sobre els colibrís\nEls 50 estats reinventats com a menjars\nquants anys tenia Molly Ringwald en setze espelmes\nBill Nye, les cançons del noi de la ciència


Els mals presagis de Gordon ‘Down’ | El Pati Descobert\n« Nou disseny!\nSobre la polèmica de Vic »\n2 Responses to “Els mals presagis de Gordon ‘Down’”\n1 Marc gener 10, 2010 a les 9:20 pm\nEm penso que la victòria d’en Cameron està més que garantida. Tinc la impressió que aquest jove polític s’ha sabut adaptar molt al nou discurs conservador del segle XXI, allò que tant li falta per exemple al PP de l’estat espanyol. David Cameron fa una defensa sense embuts del medi ambient, reconeix la problemàtica del canvi climàtic, i centra molt el seu discurs en l’economia i la necessitat de la desregularització dels mercats. Aquí, la dreta fa del seu principal cavall de batalla els matrimonis homosexuals, l’avortament i la unidad de la pátria.\nM’agardaria que el gràfic que presentes, Toni, continués fins a l’actualitat, perquè si fa 13 anys la diferència entre ambdós partits era ja prou petita i anava disminuïnt, molt em temo que ara mateix aquesta diferència podria ser encara més minsa.\nGordon Brown no ha sabut gestionar bé l’avantatge que tenia quan Blair li va cedir el poder, però tinc la impressió que aquest darrere se’n va anar en un moment en què la seva credibilitat i reputació estaven a punt de començar a caure. Potser Blair li va deixar una “path dependency” negativa a Brown impossible de capgirar i ara simplement n’estem veient les conseqüències…\n2 tonirodon gener 10, 2010 a les 10:05 pm\nGràcies pel comentari. Tens raó: faltaria una sèrie de dades més llarga, però no les tinc i feien el barça i he tingut poc temps de buscar-ho 😛 Si ho trobo, actualitzo el gràfic!


6. En català – Mis historias y otros devaneos\n6. En català\nArticles de gènere, història o altres temes més personals que escric en la meva llengua materna.\nMés de 15 anys han passat d’ençà vaig venir per primer cop a visitar-te. Buscava un lloc on viure i em considero molt ‘de poble’, per això vaig triar-te. Tot i la teva extensió actual, encara conserves aquell ambient de pagesia i senzillesa. Només arribar em vas fer sentir molt acollida, sobretot per la teva gent, els vila-secans i vila-secanes de tota la vida, els que et saluden pel carrer mirant-te als ulls o els botiguers i botigueres qui, després de dos cops, ja es dirigeixen a tu pel nom.\nTrobaré a faltar les passejades entre els teus carrers i les teves places. El teu casc antic s’havia convertit en la meva llar, tan ple d’història que em feia emocionar. El fet de viure al costat de la cooperativa d’estil noucentista i amb vistes al castell dels Comtes de Sicart era un gran luxe per a una historiadora sensible com jo.\nMai oblidaré les teves festes i tradicions, algunes de les quals no serien possible si no fos per l’esperit emprenedor dels teus veïns i veïnes associats (o no) i pel recolzament del teu Ajuntament, on persones del poble treballen per al poble, amb comprensió i proximitat (com ha de ser).\nEsglésia de Vila-seca\nNomés volia acomiadar-me de tu, Vila-seca, ara que ja no viuré entre les teves entranyes, i dir-te que sempre restaràs en un lloc especial dins del meu cor, juntament amb el munt de records que conservaré de tu en la meva memòria.\nGràcies i adéu Vila-seca!\nEtiquetas adéu, casc antic, comiat, edificis històrics, Història, hora dels adéus, mudança, records, Vila-seca\nQuan s’acaba l’any comencem a fer balanç gairebé de forma inconscient. Està bé fer repàs de tot allò que hem fet (o no) durant els darrers mesos, per posar en ordre les nostres vides, és un hàbit inclòs saludable.\nEn aquesta época, a més, acostumen a sortir estadístiques i percentatges de temes diversos, que ens ajuden a crear l’ambient idoni per fer memòria . Per desgràcia, molt sovint aquestes llistes ens mostren una societat que encara ha d’evolucionar molt… L’altre dia vaig rebre una d’aquestes llistes al mòbil i vaig sentir una barreja de tristesa i ràbia continguda que em van deixar l’ànima ferida.\nVolia compartir-la per fer visible, un cop més i sense defallir en la lluita, la tara moral d’arrels patriarcals que pateix la nostra societat.\n💀Nos faltan algunas…\nEn la seva memòria i en la de tantes altres que no apareixen en les xifres oficials!!\n#7N #MarchaContraViolenciasMachistas #NiUnaMenos #NosQueremosVivas\nfecha 7 noviembre 2015\nEtiquetas #7n, #niunamenos, #nosqueremosvivas, 7 de novembre, dones assassinades el 2015, marxa contra la violència masclista, patriarcat, Violència de gènere


L’Ajuntament autoritza el mercat ambulant pel descens de casos de Covid – LA VEU D'ALGEMESÍ\nL’Ajuntament autoritza el mercat ambulant pel descens de casos de Covid\nHome/Actualitat/L’Ajuntament autoritza el mercat ambulant pel descens de casos de Covid\nLes dades de la Conselleria de Sanitat constaten un caiguda del 27% entre els contagiats actius en una setmana.\nLVA.- L’Ajuntament d’Algemesí ha decidit autoritzar el mercat del dissabte sense restriccions en el nombre de parades davant la caiguda del 27% dels casos actius de Covid-19 al llarg de la setmana. El divendres passat, la Conselleria de Sanitat havia detectat 22 casos actius a Algemesí, una xifra que triplicava els registres de principis d’agost. L’Ajuntament va decidir reduir a la meitat el nombre de parades per a evitar aglomeracions l’últim cap de setmana del mes que coincidia, a més, amb el final de les vacances i el retorn a la ciutat d’un gran nombre de veïns. Les noves dades llancen un descens de sis casos actius en una setmana, una caiguda superior al 27%.\nMarta Trenzano, alcaldessa d’Algemesí, ha apuntat: “La prioritat és preservar la salut pública i ens guiem sempre per les dades. Fa una setmana intentàrem detindre una situació preocupant abans que es convertira en alarmant. Hui, davant la caiguda dels casos actius, podem autoritzar que s’instal·len totes les parades”.\nEls venedors podran muntar les huitanta parades que componen el mercat, però han acceptat una reducció de l’aforament per a evitar les aglomeracions perquè l’alerta sanitària continua vigent.


'La Divina Tragedia' o els retrats singulars d'Antonio Rincón, a la Galeria Contrast | Barcelona Cultura\nDilluns de 16.30 a 20.30 h; de dimarts a divendres, de 10.30 a 14 h i de 16.30 a 20.30 h; dissabte, d'11 a 14 h i de 18 a 20 h\n'La Divina Tragedia' o els retrats singulars d'Antonio Rincón, a la Galeria Contrast\nLa Galeria Contrast acull aquests dies la sèrie de retrats que ha creat l'artista Antonio Rincón i que utilitzen tècniques diverses que ajuden a l'espectador a descobrir noves dimensions en cada obra.\nL'exposició es titula La Divina Tragedia i la podreu veure fins al 22 de setembre. Els visitants poden recórrer l'espai expositiu com si fos una d'aquelles galeries de retrats dels palaus o els casalots de famílies amb història. De fet, Antonio Rincón aplica una mateixa mida i un format molt similar a totes les seves obres.\nEl que canvia en cada cas, però, és la tècnica o la manera com s'enfronta a cada pintura. Algunes de les obres que veureu us seguiran amb els ulls, d'altres són peces bidimensionals, algunes més són collages i, finalment, algunes utilitzen les tres dimensions o d'altres tècniques similars.\nTot és un intent de l'artista, que de fet té estudis d'arquitectura, per fer descobrir als espectadors i espectadores que veuen els seus quadres la tercera dimensió que s'amaga en les obres.\nCol·laborador habitual de la Galeria Contrast, Antonio Rincón s'afegeix des d'aquest espai expositiu a la mostra Art Nou, dedicada l'art emergent, que aquests dies omple d'exposicions les galeries de la ciutat.\nSi voleu saber més sobre la nova exposició d'Antonio Rincón, consulteu el web de la Galeria Contrast.\nQuè és natural i què és artificial? Què és real i què és digital? Són algunes de les preguntes que es fa...


Sanitat investiga si la mort d'una dona per un ictus a Marbella pot tenir algun tipus de relació amb la vacuna d'AstraZeneca\nEls tres casos de trombosi en estudi presenten una disminució de plaquetes en sang\nBarcelonaEspanya investiga tres notificacions de possibles casos de reaccions adverses a la vacuna d'AstraZeneca. Un d'ells, el d'una dona de 43 anys professora a Marbella que ha mort després de patir un ictus isquèmic. L'altre és una persona amb trombosi venosa abdominal. Tots dos s'havien vacunat els últims 16 dies però per ara res indica que les patologies siguin efectes adversos provocats per la vacuna. Aquests dos casos notificats al Sistema Espanyol de Farmacovigilància se sumen al que va identificar-se dilluns, entre un total de 975.661 persones vacunades a tot l'Estat amb la vacuna anglo-sueca. "Es tracta de tres casos d'esdeveniments trombòtics que per si sols, tot i que infreqüents, poden passar en la població general", diu la nota de l'Agència Espanyola de Medicaments i Productes Sanitaris (AEMPS). Però un dels aspectes que més està preocupant l'Agència és que els tres casos de trombosi en estudi s'associen a una disminució del nombre de plaquetes en sang. "Aquest fet pot suggerir una activació anormal del sistema de coagulació que s'associaria a aquesta formació de coàguls en localitzacions que no són les més habituals", continua el comunicat.\nEl Sistema Espanyol de Farmacovigilància està estudiant a fons els tres casos, un dels quals correspon a la d'una dona que va rebre la vacuna d'AstraZeneca el 3 de març, segons l'agència Efe, i que no presentava patologies prèvies. La dona va desplaçar-se a urgències amb símptomes de cefalees i malestar general, i al cap d'uns dies va tornar a l'hospital per fer-s'hi un TAC. L'endemà es va repetir la prova i se li va detectar una hemorràgia massiva que es va intentar drenar en una operació en la qual es va descobrir un edema. Finalment, però, va morir ahir dimarts. Dels altres dos casos no han transcendit detalls.\nPoc després d'informar de les últimes informacions remeses al servei de Farmacovigilància, el ministeri de Sanitat ha afirmat que "no s'ha de realitzar cap seguiment específic" a les persones que hagin rebut la vacuna de AstraZeneca i tampoc veu necessari prendre cap mesura ni tractament preventiu, com ara prendre anticoagulants si s'han posat la dosi en els últims 14 dies. L'Agència espanyola, conjuntament amb l'Agència Europea del Medicament (EMA), està analitzant els diferents casos que han sorgit arreu d'Europa i recollint més informació per discernir si es deu a una coincidència temporal amb la vacunació o si realment la injecció ha causat la mort de la dona. Està previst que l'EMA es pronunciï aquest dijous sobre si és recomanable mantenir l'administració de la vacuna d'AstraZeneca o no.\nDe recomanar l'EMA mantenir la vacunació, el ministeri de Sanitat convocarà immediatament un consell interterritorial de Salut per decidir si reprèn la campanya. La titular de Sanitat, Carolina Darias, ha explicat aquest dimecres que l'aposta del seu departament és seguir estrictament el que digui l'EMA, i si creu que cal mantenir la vacunació, defensaran això davant de les comunitats autònomes. En aquest sentit, ha fet de nou una crida a la tranquil·litat per confiar en la campanya de vacunació contra el coronavirus.\nTot indica que les persones que ja s'han vacunat amb la primera dosi d'AstraZeneca "poden estar tranquil·les", segons explica a l'ARA la investigadora del Centre Superior d'Investigacions Científiques (CSIC), Sonia Zuñiga. La viròloga aclareix que els casos sospitosos d'haver patit efectes adversos són "molts molt pocs" i que la paralització de la vacunació amb el preparat anglosuec s'ha fet com a mesura de prudència, a causa dels pocs casos de trombosi observats en alguns països. "Això és un indici que el sistema de farmacovigilància funciona: s'observa un efecte advers no documentat, es reporta, i s'avalua", insisteix.\nSalut confia en el dictamen de l'EMA\nLa directora de l'EMA, Emer Cooke, va comparèixer en roda de premsa dimarts per calmar les aigües i enviar un missatge de confiança a la ciutadania. Segons Cooke, "una situació com aquesta no és inesperada". Si es constata que les vacunes han causat les trombosis, l’EMA haurà de valorar si els beneficis superen els riscos; és a dir, si la freqüència és tan baixa com per avalar-ne l'ús per immunitzar contra el covid.\nA Catalunya, el departament de Salut insisteix que els beneficis de la vacunació amb AstraZeneca superen els possibles riscos i efectes adversos que pugui generar. “S’han posat 17 milions de dosis d’AstraZeneca, 6 milions a la Unió Europea i 11 al Regne Unit, i s’han observat 14 esdeveniments adversos, 11 i 3 respectivament”, va explicar dimarts el secretari de Salut Pública, Josep Maria Argimon. Ara, aquest nombre de casos adversos ha pujat una mica, però continua representant una xifra molt baixa respecte a totes les dosis administrades. També la consellera de Salut, Alba Vergés, ha emfatitzat que la investigació de l'EMA és "una mostra més de seguretat". "Cal que s'investigui? Evidentment que sí, cas a cas. El fet que funcioni el sistema de farmacovigilància és la primera mostra de confiança que volem donar a la ciutadania", ha remarcat.\nL'Organització Mundial de la Salut (OMS) també recorda que "els esdeveniments tromboembòlics [els causants de l'alarma] ocorren amb freqüència. El tromboembolisme venós és la tercera malaltia cardiovascular més freqüent a nivell mundial". I afegeix que "en campanyes de vacunació extenses és rutinari que els països indiquin possibles esdeveniments adversos després de la vacunació", però que "això no significa necessàriament que els esdeveniments estiguin relacionats amb la vacunació en si".\nvacunació Covid-19 AstraZeneca EMA